FI Euroopan unionin virallinen lehti C 214/7

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de La Folie de Paris) koskevasta hakemuksesta)

(ETA:n kannalta merkityksellinen teksti)

(2007/C 214/05)

Renouveau Energie Ressources, jonka päätoimipaikan osoite on sis 16, rue de Vivienne, F-75002 Paris, on hakenut 28. helmikuuta 2007 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de La Folie de Paris) noin 962 neliökilometrin alueella, joka kuuluu osittain Seine et Marnen, Marnen ja Auben departementteihin.

Lupa koskee aluetta, jonka raja kulkee seuraavassa taulukossa maantieteellisesti määritettyjen pisteiden kautta, kun nollapituuspiiri on Pariisin pituuspiiri:

Pisteet Pituus Leveys A 1,00° I 54,20° P B 1,40° I 54,20° P C 1,40° I 54,10° P D 1,50° I 54,10° P E 1,50° I 54,00° P F 1,70° I 54,00° P G 1,70° I 53,90° P H 1,50° I 53,90° P I 1,50° I 53,84° P J 1,47° I 53,83° P K 1,47° I 53,80° P L 1,40° I 53,80° P M 1,40° I 53,90° P N 1,10° I 53,90° P O 1,10° I 54,10° P P 1,00° I 54,10° P

Lupa ei sisällä seuraavaa aluetta:

Merisierin toimiluvan rajat (26,5 km2)

Pisteet Pituus Leveys Q 1,13° I 54,15° P R 1,21° I 54,15° P S 1,21° I 54,10° P T 1,13° I 54,10° P

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on täytettävä ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen N:o 2006-648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset osoitetaan kaivosasioista vastaavalle ministerille alla olevaan osoitteeseen.

Päätökset alkuperäisestä ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen kahden vuoden kuluessa siitä päivästä, kun Ranskan viranomaiset ovat vastaanottaneet alkuperäisen hakemuksen, tai viimeistään 2. maaliskuuta 2009.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79 pykälän 1 momenttiin sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [puhelin: (33) 144 97 23 02, faksi: (33) 144 97 05 70].

Edellä mainittuihin säädösteksteihin voi tutustua Internet-osoitteessa Légifrance:

http://www.legifrance.gouv.fr

(1) EYVL L 164, 30.6.1994, s. 3.